## Plan prijama u državnu službu za pravosudna tijela u 2008. godini

### NN 68/2008 (11.6.2008.), Plan prijama u državnu službu za pravosudna tijela u 2008. godini

# MINISTARSTVO PRAVOSUĐA

**2244**

Na temelju članka 43. stavak 2. Zakona o državnim službenicima (»Narodne novine«
br. 92/05, 142/06, 107/07 i 27/08), uz prethodnu suglasnost Ministarstva
financija, Ministarstvo pravosuđa utvrđuje

## PLAN

### PRIJAMA U DRŽAVNU SLUŽBU ZA PRAVOSUDNA TIJELA U 2008. GODINI

I.

Plan prijama u državnu službu odnosi se na sva pravosudna tijela u Republici
Hrvatskoj.
Plan prijama u državnu službu utvrđuje se za 2008. godinu (kratkoročni plan).
Plan prijama u državnu službu utvrđuje se na temelju pisanih prijedloga
pravosudnih tijela, vodeći računa o raspoloživim financijskim sredstvima.

II.

Pravosudna tijela popunjavat će radna mjesta prema ovom Planu, u skladu s
pravilnicima o unutarnjem redu, a uz prethodno odobrenje Ministarstva pravosuđa.

III.

Na temelju ovog Plana, uz prethodno odobrenje Ministarstva pravosuda, radna
mjesta u pravosudnim tijelima popunjavat će se putem javnog natječaja, internog
oglasa te premještanjem državnih službenika.
Radna mjesta koja se popunjavaju na određene vrijeme popunjavat će se putem
oglasa koji se objavljuje putem Hrvatskog zavoda za zapošljavanje.

IV.

Stvarno stanje popunjenosti službeničkih radnih mjesta u pravosudnim tijelima,
popunjenost radnih mjesta pripadnicima nacionalnih manjina, planirani broj
službenika na neodređeno vrijeme, planirani broj vježbenika (izuzev sudačkih
vježbenika) i potreban broj službenika na određeno vrijeme, utvrđen je u
Tablici, koja čini sastavni dio ovoga Plana.
Radna mjesta u pravosudnim tijelima koja se planiraju popunjavati pripadnicima
nacionalnih manjina predviđena su u ukupnom planiranom broju radnih mjesta, čije
se popunjavanje planira u 2008. godini.

V.

Plan prijama u državnu službu za pravosudna tijela u 2008. godini primjenjuje se
od dana objave u »Narodnim novinama«.

Klasa: 112-02/07-01/950
Urbroj: 514-06-03/1-08-1
Zagreb, 4. travnja 2008.

Ministrica
**Ana Lovrin**, v. r.

PLAN PRIJAMA U DRŽAVNU SLUŽBU ZA PRAVOSUDNA TIJELA U 2008. GODINI

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Redni broj | NAZIV PRAVOSUDNOG TIJELA | Popunjenost  radnih mjesta | Popunjena  radna  mjesta  pripadnicima  nacionalnih manjina | Potreban broj državnih službenika  na neodredeno vrijeme | | | | | | Planirano  zapošljavanje  pripadnika  nacionalnih  manjina | Planirano  zapošljavanje  službenika zbog privremenog povećanja  obima posla |
| Izvanredan prijam | | | Redovan prijam  /vježbenici/ | | |
| VSS | VŠS | SSS | VSS | VŠS | SSS |
| 1. | Vrhovni sud Republike Hrvatske | 62 | 2 | 6 | 2 | 2 |  |  |  |  | 1 |
| 2. | Visoki trgovački sud RH | 34 | 1 | 1 |  |  |  |  |  |  | 2 |
| 3. | Upravni sud RH | 89 | 0 | 3 | 2 |  |  |  |  | 1 | – |
| 4. | Visoki prekršajni sud RH | 49 | 0 | 8 |  | 4 |  |  |  |  | 8 |
| 5. | Županijski sudovi | 765 | 47 | 4 | 1 | 3 |  |  | 2 | 2 | 1 |
| 6. | Općinski sudovi | 4115 | 198 | 15 | 2 | 25 |  | 3 | 20 | 5 | 15 |
| 7. | Trgovački sudovi | 519 | 12 | 5 | 1 | 5 |  | 1 |  | 1 | 5 |
| 8. | Prekršajni sudovi | 1062 | 51 | 5 |  | 5 |  |  | 5 | 2 | 15 |
| 9. | Državno odvjetništvo RH | 38 | 3 | 5 |  | 5 |  |  |  | 1 | 2 |
| 10. | Ured za suzbijanje korupcije i  organiziranog kriminaliteta | 16 | – | 5 |  | 8 |  |  |  |  |  |
| 11. | Županijska državna odvjetništva | 182 | 16 | 10 | 1 | 12 |  |  | 10 | 4 | 3 |
| 12. | Općinska državna odvjetništva | 611 | 19 | 10 |  | 5 |  |  | 5 | 4 | 10 |
|  | **UKUPNO** | **7542** | **349** | **77** | **9** | **74** |  | **4** | **42** | **20\*** | **62** |

\* NAPOMENA: Od ukupnog broja službenika čiji se prijam planira u 2008. godini,
planira se prijam 20 službenika pripadnika nacionalnih manjina

Ostalo, NN 68/2008-2244
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)